รายการเดินหน้าประเทศไทย : กระทรวงการพัฒนาสังคมและความมั่นคงของมนุษย์กับการสนองงานในถิ่นทุรกันดารและผู้ยากไร้
พล.ต.อ.อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ กล่าวว่า กระทรวงการพัฒนาสังคมและความมั่นคงของมนุษย์ (พม.) ได้นำศาสตร์พระราชาของพระบาทสมเด็จพระปรมินทรมหาภูมิพลอดุลยเดช บรมนาถบพิตร หลักปรัชญาของเศรษฐกิจพอเพียงมาประยุกต์ใช้ในการดำเนินงาน โดยเฉพาะในเรื่องการฟื่นฟูคนไร้ที่พึ่งและคนวิกลจริต ร่วมกับทุกหน่วยงานที่เกี่ยวข้อง ทั้งกระทรวงสาธารสุข กระทรวงมหาดไทย และกรุงเทพมหานคร อย่างครบวงจร ณ สถานคุ้มครองคนไร้ที่พึ่งชายธัญบุรี จังหวัดปทุมธานี เน้นดำเนินงานใน 4 ด้านหลัก ได้แก่ พื้นที่ คน กองทุน และการบริหารจัดการรายได้ นำร่องในสถานคุ้มครองคนไร้ที่พึ่งชายธัญบุรี จังหวัดปทุมธานี ด้วยกิจกรรมด้านเกษตรกรรมแบบยั่งยืน พัฒนาทักษะอาชีพตามความสนใจ และขยายผลไปยังสถานคุ้มครองคนไร้ที่พึ่ง

 10 แห่งรวมเป็น 11 แห่งทั่วประเทศ มีจำนวนผู้เข้าร่วมโครงการผู้ใช้บริการในโครงการ ทั้งหมด 1,476 คน ซึ่งในจำนวนนี้ได้เข้าร่วมโครงการบ้านน้อยในนิคม 246 คน เข้าสู่สถานประกอบการได้ 29 คน ศูนย์ส่งเสริมและพัฒนาทักษะชีวิต94 คน สามารถกลับสู่ครอบครัวได้ 305 คน นอกจากนี้ยังดำเนินการณรงค์และป้องกันตามแนวคิด ให้ทานถูกวิธี ลดวิถีการขอทานอย่างยั่งยืนต่อไป

นพรุจ กล่ำทอง สวท./ข่าว